ก็อาจเพราะอยู่ในทำเลใกล้มหาวิทยาลัยชื่อดังที่มีนิสิตหลายคณะหลายรุ่นผลัดเปลี่ยนมาเป็นลูกค้าอย่างต่อเนื่อง จึงเป็นที่รู้จักของคนจำนวนมาก แต่ที่สำคัญรสชาติโจ๊กเขาต้องเรียกว่าสุดยอด หมูบดที่ใส่ก็ปรุงรสชาติได้กลมกลมกล่อม นุ่ม เด้ง พอดีไม่เคยเปลี่ยน กินแล้วรู้สึกว่ากินหมูอยู่ไม่ใช่ใส่แป้งผสม และนี่ทำให้ลูกค้าวนเวียนกลับมาเข้าแถวรอทั้งเช้าและเย็น เครื่องก็หมูบดเป็นพื้น เครื่องในก็ตับ กระเพราะ ไข่สด ไข่ลวก หรือไข่เยี่ยวม้า ก็สั่งได้ตามชอบเลย ใครจะมาทานก็ต้องมีความอดทนพอควร ขั้นแรกวนหาที่จอดรถ ขั้นสองก็รอคิว ทั้งกินในร้านหรือใส่ถุงต้องรอเหมือนกัน แต่โทรสั่งแล้วแวะรับก็ได้